Nebo iznad krajolika - Wikipedia, slobodna enciklopedija

# Nebo iznad krajolika

### Sa Wikipedije, slobodne enciklopedije

Nebo iznad krajolika
Originalni naziv: | Nebo iznad krajolika
Godina produkcije: | 2006
Zemlja produkcije: | Bosna i Hercegovina
Jezik: | bosanski
Žanr: | komedija
Režija: | Nenad Đurić
Scenarist: | Nenad Đurić Vanja Avdić-Čabrić
Muzika: |
Uloge: | Audrey Hamm Aleksandar Seksan Haris Burina Nada Đurevska Jasna Diklić
Producent: |
Kompanija: | HEFT produkcija i Federalna Televizija
Trajanje: | 90 minuta
| Popis filmova

Nebo iznad krajolika je komedija bosanskohercegovačkog režisera Nenada Đurića iz 2006. godine. Film je rađen u koprodukciji "Hefta" i Televizije Federacije BiH. Direktor fotografije je Hakija Topić, scenograf Irena Sladoje, a kostimograf Jasna Hadžimehmedović-Bekrić. Film je sniman na autentičnim lokacijama Bjelašnice (selo Gornji Lukomir), Treskavice, Igmana i u Sarajevu.

U filmu glavne uloge tumače mlada, francuska glumica Audrey Hamm i Aleksandar Seksan, dok se u sporednim ulogama pojavljuju Haris Burina, Nada Đurevska, Anita Kajasa, beogradski glumac Rastko Janković, Milan Pavlović, Minka Muftić, Jasna Diklić i drugi. Haris Burina u filmu igra dva lika, seljaka Dževada i francuskog ambasadora u BiH.

Svjetsku premijeru film je doživio 16. marta 2006. u okviru takmičarskog programa 10. Sofia International Film Festivala gdje je osvojio Specijalnu nagradu međunarodnog žirija.

## [uredi] Radnja

Upozorenje čitaocu: Tekst koji slijedi mogao bi vam otkriti ključne detalje i završetak radnje ovog djela.
Prvi susret Debore i Mehmeda

Film prikazuje mladu Francuskinju Deboru, zaposlenicu Francuske Ambasade u Bosni i Hercegovini, koja sa nekoliko ljudi iz lokalnog osoblja odlazi na izlet na Olimpijske planine u okolini Sarajeva. Zajedno sa momkom upušta se u avanturu paraglidinga, ali nesretnim slučajem završava visoko u planinama Bosne. Debora "pada s neba" i tako susreće mladog bosanskog seljaka Mehmeda koji napasa kravu na vrhu planine Bjelašnice. Mehmed pokušava pomoći Debori tako što će pronaći telefon i vratiti Deboru u Sarajevo.

Debora i Mehmed na putu ka Sarajevu

Debora i Mehmed, koji inače ne razumiju jedno drugo te se sporazumijevaju rukama i nogama, upadaju u niz humorističnih situacija na putu ka Sarajevu.

Preuzeto sa: "http://bs.wikipedia.org../../../n/e/b/Nebo_iznad_krajolika.html"

Kategorije: Filmovi iz 2006 godine | Bosanskohercegovački film

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga